Ek het my so half verbeel jy het een Bie, ek het gehoop jy kom ook hier pos. Dis goeie raad daai oor die onafhanklike vereing agter. Jy weet hoe klipperig dit hier by my is so grondvryhoogte is vir my redelik belangrik. Ook daai lae gronddruk. 'n Motorfiets los eintlik bitter min spoor en skade in die veld as mens van die pad af ry, sal goed wees as die kwad min skade maak.
Hoe lyk die pryse van daai paar voorbeelde wat ek gepos het Andre? Markverwant? Ek dink ek moet hou by óf Honda óf Yamaha dat ek darem eenvormigheid in die stal het. Daai Suzuki lyk na 'n goeie koop met daai tasse ingesluit, ek hou ook van die kleur maar dan is dit nog 'n fabrikaat.
Met die bitter min wat ek van dié goeters weet, is my gevoel dat die Can-Am duur kan raak as dit by dienste en reparasies kom. Linhai is minder bekend en ek glo nie sal so lank hou soos die Japanese fabrikante. Ek wil nie té groot gaan nie vir brandstof verbruik, gewig, geraas en koste Andre. Ek loer nog so 'n bietjie op die net en krap nou 'n paar oulike Hondas uit.
Geraas is nie n faktor nie, hulle loop betreklik stil en bowendien, jou diere gaan hom gewoond raak. As jy pryse vergelyk, onthou die grizzly 660 en 700 is 4x4 met difflocks. As hy in 4x4 is en beide aste is gesluit loop hy enige plek. Klipperige veld is sy kos. Daar waar jy nie eers sal oorweeg om met n motorfiets te ry nie gaan jy totaal ontspanne ry met n kwat. Moenie te klein gaan nie, veral nie as jy wil sleep ook nie.
660 is die oueres, hulle het vergassers. Hulle is vervang deur die 700cc met brandstof inspuiting en kragstuur. ( glo die laaste deel as jy wil )
Ek gebruik my side x side nie so baie soos die quad nie. Gebruik maar net as die kinders of my vrou saam ry, of as die weer sleg is. Die “cab” en windskerm is lekker om die reen uit te hou.
Ons bly op die platteland so hiers net plase waar jy kyk. Ek kom gereeld op verskillende plase en het nog nie een plaas gesien wat nie 'n quad op het nie. Hulle gebruik quads hier vir omtrent alles behalwe groot ploe trek
Gaan vir die groot name maar bly weg van can-am. Koop 'n 4x4 want hulle kan jou cruiser berg op sleep.